Ramløse

Ramløse er en by på Nordsjælland i Danmark, umiddelbart nordøst for Arresø. Den har 1 583 innbyggere (2023) og ligger i Gribskov kommune i Region Hovedstaden. I tillegg til Ramløse kirke finnes det en folkeskole, en sportshall og en restaurant (Steakhouse) i byen. Den bevarte delen av den opprinnelige landsbyen omfatter blant annet et lite vann. Byens historie kan føres tusen år tilbake. Det går en landevei, rute 205, gjennom Ramløse til henholdsvis Frederiksværk og Helsinge, hvor begge stedene er forbindet med tog til København. Det kjører en buss på denne veien. Siden 1960-årene har byen blitt utbygget med blant annet Ramløse Søkrog (Ramløse sjøkro). I dette området finnes en liten båthavn. Den planlagte Arresøsti skal blant annet forbinde dette området med Bækkekrogen og Ramløse Sand. Navnets opprinnelse Forleddet er et gammelt ord som betyr fuktig eng. Etterleddet -løse er beslektet med ordet lys og betyr lysning eller åpen plass. Navnet betyr altså Lysningen ved den fuktige engen. Referanser Eksterne lenker (en) Ramløse – kategori av bilder, video eller lyd på Commons «Landsbyhistorier / Historier fra Ramløse» (på dansk). landsbyhistorier.dk. Arkivert fra originalen 8. august 2009. Besøkt 4. mai 2024.